# data[].attributes.body
Sepanjang mengikuti subjek Media dan Teknologi Pengajaran, saya telah mengembangkan kemahiran abad ke-21 melalui pendekatan 6C. Dari segi komunikasi, saya belajar menyampaikan maklumat dengan lebih berkesan menggunakan pelbagai media digital seperti Canva dan Google Site. Kolaborasi pula dipupuk melalui tugasan berkumpulan yang memerlukan perbincangan dan pembahagian tugas secara dalam talian.

Saya juga mengasah pemikiran kritis dengan menilai keberkesanan media dalam menyampaikan isi pelajaran serta menyesuaikan teknologi mengikut keperluan murid. Saya juga telah membangunkan Google Site saya sendiri. Kreativiti saya berkembang apabila diberi peluang mereka bentuk bahan pengajaran interaktif dan menarik.

Dari segi kewarganegaraan digital, saya didedahkan kepada isu etika, hak cipta dan keselamatan siber, menjadikan saya lebih bertanggungjawab dalam penggunaan teknologi. Akhir sekali, aspek sahsiah (character) diperkukuh apabila saya belajar bersikap terbuka, berani mencuba, dan komited memperbaiki diri sebagai bakal guru.

Subjek ini bukan sekadar memperkenalkan alat teknologi, tetapi juga membentuk saya menjadi pendidik yang berkemahiran, beretika dan bersedia menghadapi cabaran pendidikan digital masa kini.

# data[].attributes.body
PEMIKIRAN KRITIS

meningkatkan daya fikir dalam menginterpretasikan idea di minda dalam meimikirkan bentuk visual yang dikehendaki

KREATIVITI

menjana idea kreatif dalam melaksanakan tugasan berkaitan goole site

KOLABORASI

menggalakkan kolaborasi antara rakan-rakan dengan saling bertukar idea apabila menyiapkan tugasan yang diberi oleh pensyarah

KOMUNIKASI

melatih diri berkomunikasi dengan baik sesama rakan-rakan juga memperbaiki kualiti kosa kata dalam bahasa Melayu sewaktu pembentangan juga sewaktu perbincangan bersama-sama rakan-rakan.

# data[].attributes.headline
Zaini, PAI6                                                      Alhamdulillah, pembelajaran yang bermakna. Antaranya perkara yang saya perolehi: 

# data[].attributes.subject
Zaini, PAI6                                                      Alhamdulillah, pembelajaran yang bermakna. Antaranya perkara yang saya perolehi: 

# data[].attributes.body
1. Character: Melalui subjek ini, saya membina disiplin diri untuk menyiapkan tugasan seperti menghasilkan Google Site dan infografik mengikut tarikh akhir. Saya juga belajar untuk bertanggungjawab terhadap hasil kerja sendiri dan memastikan ia berkualiti serta memberi manfaat kepada orang lain.

2. Citizenship (Kewarganegaraan Digital ): Saya semakin sedar tentang kepentingan etika dalam penggunaan teknologi. Saya belajar untuk menghormati hak cipta, menggunakan sumber yang sah, dan memastikan kandungan saya sesuai serta memberi impak positif kepada pengguna. Pengalaman menghasilkan tugasan dalam talian mengajar saya menjadi warganegara digital yang bertanggungjawab dan beretika.

3. Creativity (Kreativiti); Penghasilan infografik dan reka bentuk Google Site memberikan peluang untuk saya meneroka kreativiti dalam menyampaikan maklumat. Saya cuba menggunakan susun atur, warna, dan ikon yang menarik agar bahan pembelajaran lebih mesra pengguna.

4. Critical Thinking (Pemikiran Kritis); Saya dilatih untuk menilai keberkesanan media dan teknologi yang digunakan dalam pengajaran. Saya perlu membuat keputusan tentang aplikasi mana yang sesuai dengan objektif pembelajaran dan murid sasaran. Ini membina kemahiran saya dalam membuat analisis dan penilaian yang kritikal terhadap alat bantu mengajar.

Sekian, itu Sahaja dari saya.

- Zaini

# data[].attributes.headline
Media dan Teknologi Pengajaran (Sofiah - PAI 6)

# data[].attributes.subject
Media dan Teknologi Pengajaran (Sofiah - PAI 6)

# data[].attributes.body
Pembelajaran berintegrasikan teknologi ini dapat mengasah kemahiran kreativiti dan kritis dalam menghasilkan idea dan media yang mampu memenuhi keperluan murid. bukan itu sahaja, kemahiran berkomunikasi juga terhasil apabila kami dikehendaki melaksanakan tugasan secara berkumpulan dan bertukar-tukar idea dan secara tidak langsung, kami dapat berkomunikasi dengan baik menggunakan medium teknologi. selain daripada itu, kolaborasi juga terhasil apabila kami dikehendaki menyelesaikan tugasan dalam kumpulan yang mana ianya memerlukan kepada kerjasama dan kesefahaman yang kukuh dalam menyiapkannya. Dari sudut kewarganegaraan, kursus ini mengajar kami untuk mengutamakan keselamatan disamping menggunakan teknologi dan perkongsian ini perlu diajar kepada murid dan orang yang kurang berpengetahuan di dalam kepentingan pengajaan privasi. Akhir sekali, secara tidak langsung, kursus ini mampu membentuk sahsiah diri yang positif dalam mengintegrasikan teknologi serta mengamalkan peraturan disamping memupuk nilai-nilai seorang guru alaf 21.

# data[].attributes.body
Setelah mengikuti kursus Teknologi untuk Pengajaran dan Pembelajaran, saya telah memperoleh pelbagai ilmu dan kemahiran yang sangat berguna dalam meningkatkan kualiti pengajaran saya. Kursus ini telah membuka mata saya tentang kepentingan integrasi teknologi dalam bilik darjah serta bagaimana ia dapat menjadikan proses pembelajaran lebih menarik dan berkesan. Sepanjang belajar kursus ini, saya telah mempelajari cara menggunakan pelbagai alat digital seperti Google Classroom, Padlet, Kahoot, Canva, dan beberapa aplikasi interaktif lain seperti Nearpod dan Edpuzzle. Penggunaan alat ini telah membantu saya menyediakan bahan pengajaran yang lebih kreatif dan interaktif, seterusnya meningkatkan penglibatan pelajar.

Selain itu, kursus ini juga memperkenalkan saya kepada model reka bentuk pengajaran seperti ASSURE yang sangat berguna dalam merancang dan menilai keberkesanan aktiviti berasaskan teknologi. Saya juga lebih memahami kepelbagaian gaya pembelajaran pelajar dan bagaimana teknologi boleh digunakan untuk memenuhi keperluan mereka secara lebih berkesan. Tambahan pula, saya semakin sedar bahawa penggunaan teknologi bukan sekadar untuk

menggantikan kaedah tradisional, tetapi harus digunakan secara berstrategi untuk menambah nilai dalam proses pengajaran dan pembelajaran. Kursus ini turut menekankan kepentingan keselamatan siber, etika digital, dan hak cipta  aspek penting yang perlu dititikberatkan dalam penggunaan sumber digital.

Secara keseluruhannya, kursus ini telah meningkatkan tahap keyakinan dan kesediaan saya untuk mengajar dalam era digital. Saya kini lebih yakin untuk menggunakan teknologi secara bermakna dan mampu merancang pengalaman pembelajaran yang lebih relevan serta menyeronokkan untuk pelajar abad ke-21.

# data[].attributes.body
(Syuhaida)

Bagi pandangan saya, ada 3 Kompetensi Pembelajaran Bermakna yang memberi kesan yang positif terhadap diri saya sepanjang mempelajari subjek Media dan Teknologi Pengajaran. Antaranya:-

1. Kolaboratif - Kami saling bekerjasama dan menyesuaikan diri berkongsi idea, membuat tugasan serentak, memberikan maklum balas dalam masa yang sama, dan memantau perkembangan tugasan. Tambahan, mampu meningkatkan komunikasi dan mempercepatkan penyelesaian tugasan.

2. Kreativiti - saya dapat menghasilkan idea baharu dan mampu mencipta sesuatu yang kreatif dengan bantuan teknologi.

3. Kewarganegaraan - saya dapat memberi sumbangan idea, menyebarkan maklumat yang membina serta menggunakan teknologi secara beretika.

# data[].attributes.body
Melalui tugasan individu dan berkumpulan, saya membangunkan kemahiran Character apabila perlu bersikap jujur dan bertanggungjawab dalam menyiapkan tugasan. Saya juga memupuk nilai Citizenship dengan memahami pentingnya menggunakan teknologi secara beretika dalam konteks pendidikan.

Seterusnya, aktiviti berkumpulan telah meningkatkan kemahiran Collaboration kerana saya belajar bekerja bersama rakan dengan saling melengkapi kemahiran masing-masing. Dalam masa yang sama, saya memperbaiki kemahiran Communication melalui pembentangan dan perbincangan dalam talian.

Kursus ini juga banyak mendorong kreativiti terutamanya ketika mereka bentuk bahan pengajaran seperti video, kuiz interaktif dan laman Google Sites. Akhir sekali, saya mengasah Critical Thinking apabila perlu membuat penilaian terhadap keberkesanan media dan teknologi dalam mencapai objektif pembelajaran.

Terima Kasih Dr. Maria

# data[].attributes.body
Melalui subjek ini, antara 3 pendekatan dan kemahiran utama yang dapat saya kembangkan dalam proses pengajaran dan pembelajaran ialah komunikasi, kreativiti, dan kolaborasi. Dalam aspek kreativiti, pembelajaran pada hari ini memerlukan guru lebih mempelbagaikan medium pengajaran yang menarik agar dapat menarik fokus dan minat pelajar. Saya diberi peluang mereka bentuk bahan PdP yang interaktif dan inovatif, yang boleh menarik minat pelajar.

Dari segi komunikasi, saya belajar menyampaikan maklumat secara jelas dan menarik melalui penggunaan alat digital seperti Canva, Google Slides, dan juga Google Sites sebagai satu medium pembelajaran yang boleh diakses oleh semua murid tanpa mengira dimana keberadaan mereka.

Dan akhir sekali, melalui tugasan berkumpulan, saya melatih diri untuk bekerjasama secara efektif dengan rakan dalam menghasilkan projek media yang berkualiti. Subjek ini telah memberi saya asas kukuh untuk menjadi guru yang relevan dalam dunia pendidikan digital masa kini dan dengan proses pembelajaran ini juga menjadi pendedahan awal kepada saya untuk terus menjadi guru yang berinovasi.

# data[].attributes.body
Kompetensi 6C merujuk kepada enam kemahiran penting abad ke-21 yang perlu diterapkan dalam proses pembelajaran dan pengajaran. Saya dapat mengaplikasikan sekurang-kurangnya 3 kompetensi ini melalui kursus media dan teknologi pengajaran.

Dari segi Communication (Komunikasi), saya dapat menggunakan pelbagai platform digital seperti Google Meet, Padlet, atau goggle docs untuk berkomunikasi secara berkesan. Selain itu, setiap idea yang dijana dapat disampaikan melalui pembentangan multimedia, video dan podcast.

Dari segi Collaboration (Kolaborasi) pula, sememangnya tidak dapat disangkal lagi. Saya bekerjasama dalam projek berkumpulan secara atas talian menggunakan aplikasi Canva. Aplikasi ini sering digunakan kerana mudah untuk digunakan berbanding yang aplikasi lain. Antara projek yang dapat dibangunkan seperti video promosi, laman web dan infografik. Semuanya dibina secara bersama di samping mengaplikasikan etika dan peranan dalam kerja berkumpulan dalam persekitaran maya.

Melalui kursus media dan teknologi juga dapat menjadikan saya seorang yang mempunyai ciri Creativity (Kreativiti). Kursus ini mengkehendaki saya untuk menghasilkan bahan media kreatif seperti poster digital dan video animasi. Hal ini penting kerana, pembelajaran masa kini menginginkan penyampaian secara efektif dalam bentuk digital. Dengan mengintegrasikan 6C dalam pembelajaran, saya bukan sahaja memperoleh kemahiran teknikal, tetapi juga bersedia menjadi pengguna dan pencipta media yang bertanggungjawab serta berdaya saing di era digital.

# data[].attributes.body
1. Character

kursus ini mendidik saya untuk lebih berdisiplin dan amanah dalam menyiapkan tugasan dalam tempoh masa yang ditetapkan. Saya juga belajar untuk menggunakan media pendidikan secara bertanggungjawab dan beretika.

2. Citizenship

Kemahiran Citizenship (Kewarganegaraan) pula diterapkan apabila saya mempelajari tentang peranan guru dalam membentuk warganegara digital yang berintegriti. Saya sedar pentingnya mendidik murid menggunakan teknologi secara bijak dan berhemah.

3. Communication

Saya turut mengasah Communication (Komunikasi) semasa pembentangan dalam kelas, sesi refleksi dan perbincangan atas talian. Ini membantu saya untuk lebih yakin dalam menyampaikan idea secara jelas dan teratur.

# data[].attributes.body
Subjek ini membuka minda saya terhadap kepentingan menjadi pengguna dan pencipta teknologi yang bijak dan bertanggungjawab. Saya belajar bahawa media mempunyai pengaruh besar dalam membentuk pemikiran dan tingkah laku masyarakat. Melalui pembelajaran ini, saya didedahkan kepada cara menggunakan teknologi dengan beretika, selamat, dan kreatif dalam kehidupan harian serta pembelajaran. Saya juga berpengalaman untuk mencipta Google Sites sendiri.

1. Sahsiah
Saya belajar membentuk akhlak dan etika ketika menggunakan media, seperti tidak menyebarkan maklumat palsu dan menghormati privasi orang lain.

2. Kewarganegaraan
Saya sedar akan peranan saya sebagai warganegara digital yang perlu bertanggungjawab dalam penggunaan teknologi dan media sosial secara positif.

3. Kolaborasi
Saya belajar bekerja dalam kumpulan secara efektif, berkongsi idea dan menyumbang dalam projek digital dengan semangat kerjasama.

4. Pemikiran Kritis
Saya dilatih untuk menilai maklumat dengan teliti, mengenal pasti berita palsu dan membuat keputusan berdasarkan fakta yang sahih.

5. Kreativiti
Saya diberi ruang untuk mengekspresikan idea secara kreatif melalui penghasilan video, grafik dan kandungan digital yang menarik dan bermakna.

6. Komunikasi
Saya belajar menyampaikan mesej dengan jelas dan berkesan menggunakan pelbagai platform media seperti pembentangan digital dan media sosial.

-FarhanaHaslan-

# data[].attributes.body
Sepanjang mempelajari kursus Teknologi dan Media Pengajaran, pelbagai kemahiran dan pengetahuan baru yang saya dapat perolehi. Dari sudut sahsiah, kursus ini membantu meningkatkan keyakinan dan kebolehpercayaan pada diri saya untuk mengaplikasikan teknologi dalam pdp saya nanti. Kolaboratif antara saya dengan rakan juga berkembang dimana semua berkongsi idea dan pendapat serta bekerjasama menyelesaikan tugasan epem dan tutorial yang diberi dengan jayanya. dari sudut komunikasi pula, kursus ini membantu saya belajar menggunakan terma digital yang baharu dan boleh digunakan dalam penyampaian saya di dalam kelas. Kreativiti juga terserlah dalam persiapan membuat laman google site yang mana merupakan pengalaman pertama dan baru untuk saya yang baru mula belajar bertatih dalam penggunaan teknologi. Kursus ini juga meningkatkan tahap pemikiran kritis saya lebih-lebih lagi sewaktu merungkai definisi dan pendapat berkaitan pengintegrasian teknologi dan digital dalam pendidikan dan kehidupan seharian. secara keseluruhannya, kursus mediadan teknologi ini banyak membantu pelajar bakal guru ini untuk mempersiapkan diri menghadapi dunia AI dan membentuk generasi Z dan Alpha ini menggunakan teknologi dengan sebaiknya demi manfaat bersama.terima kasih banyak2 Dr Mariah atas tunjuk ajar, nasihat dan bimbingan yang diberikan tanpa lelah dan sabar menghadapi kerenah kami semua.

# data[].attributes.body
1. Kreativiti: Melalui pembelajaran bagi subjek Media dan Teknologi Pengajaran ini saya dapat meningkatkan kemahiran kreativiti saya terutama dalam penggunaan pelbagai bahan dan alat digital sebagai contoh saya dapat mempelajari bagaimana cara membina google site sendiri melalui tugasan pembelajaran berterusan di samping dapat meningkatkan kemahiran dalam penggunaan canva.

2. Kolaborasi: Dari sudut kolaborasi pula, saya dapat berkongsi maklumat, idea, perbincangan melalui tugasan berkumpulan dan dapat membentuk kemahiran bekerjasama sesama rakan sekelas.

3. Komunikasi: Dari aspek kemahiran komunikasi pula saya dapat meningkatkan mutu penyampaian melalui perkongsian idea dan juga maklumat terutama dalam pembentangan dan juga maklum balas semasa aktiviti pengajaran dan pembelajaran yang telah disampaikan oleh pengajar.

Terima kasih Dr Maria atas perkongsian ilmu.

# data[].attributes.body
Sepanjang mengikuti kursus Teknologi dan Media, saya telah memperoleh pelbagai pengalaman bermakna yang memperkaya pengetahuan serta kemahiran saya dalam penggunaan teknologi secara efektif dalam pengajaran dan pembelajaran. Kursus ini bukan sahaja memperkenalkan saya kepada pelbagai jenis teknologi pendidikan dan alat media digital, malah turut mendorong saya untuk berfikir secara kritis tentang bagaimana alat-alat ini dapat digunakan untuk meningkatkan kualiti pengajaran dan pembelajaran.Selain itu,kursus ini juga mendorong saya untuk berfikir di luar kotak supaya dapat menghasilkan bahan pengajaran inovatif atau kreatif dengan menggunakan teknologi seperti Canva. Kursus ini memberi ruang untuk saya meneroka kreativiti dalam mencipta bahan pembelajaran yang menarik dan interaktif.Kursus ini juga saya belajar menyampaikan maklumat dan idea dengan jelas melalui pelbagai media – termasuk persembahan video dan infografik. Keupayaan untuk menyesuaikan bentuk komunikasi mengikut tahap pencapaian pelajar sangat ditekankan sepanjang kursus ini.Secara keseluruhannya,Saya yakin bahawa pengalaman ini akan terus memberi manfaat dalam kerjaya saya, terutama dalam era digital abad 21 yang serba pantas ini.

-Farahiya-

# data[].attributes.body
1. Communication (Komunikasi):
Sepanjang kursus ini, saya berpeluang mengasah kemahiran komunikasi melalui pembentangan tugasan, sesi soal jawab dan kerjasama dalam kumpulan. Saya belajar menyampaikan idea dengan lebih jelas, teratur dan berkesan, terutamanya semasa menjelaskan penggunaan sesuatu aplikasi teknologi dalam pengajaran. Penggunaan platform digital seperti Google Slides dan Padlet juga membantu saya menyampaikan maklumat secara visual dan interaktif.

2. Collaboration (Kolaborasi):
Tugasan berkumpulan mendorong saya untuk bekerjasama secara aktif dengan rakan-rakan, berkongsi idea dan bertanggungjawab dalam tugasan bersama. Kami menggunakan pelbagai alat digital seperti Google Drive dan Canva untuk menyiapkan tugasan secara kolaboratif. Proses ini mengajar saya tentang pentingnya semangat kerja berpasukan, tolak ansur dan saling menyokong dalam mencapai matlamat bersama.

3. Critical Thinking (Pemikiran Kritis):
Saya dilatih untuk menganalisis dan menilai keberkesanan pelbagai jenis teknologi dan media pengajaran berdasarkan konteks, objektif pembelajaran dan keperluan murid. Kursus ini menekankan bagaimana guru perlu membuat keputusan yang berasaskan refleksi dan penilaian kritis terhadap sesuatu pendekatan teknologi agar ia benar-benar memberi impak terhadap pembelajaran.

4. Creativity (Kreativiti):
Penerokaan pelbagai aplikasi teknologi seperti Canva, Powtoon, dan Quizizz telah membuka ruang untuk saya menghasilkan bahan pengajaran yang kreatif, menarik dan sesuai dengan minat murid. Saya juga belajar menyesuaikan kandungan pengajaran dengan reka bentuk yang lebih visual, interaktif dan mesra pengguna. Kursus ini benar-benar mencabar saya untuk berfikir di luar kotak dalam merancang pengalaman pembelajaran yang menyeronokkan.

5. Citizenship (Kewarganegaraan Digital):
Saya didedahkan dengan konsep literasi digital dan etika penggunaan teknologi dalam pendidikan. Ia meningkatkan kesedaran saya tentang tanggungjawab sebagai pendidik digital yang bukan sahaja mahir menggunakan teknologi, tetapi juga menjaga keselamatan data, menghormati hak cipta dan menggalakkan penggunaan media secara beretika dan bertanggungjawab di kalangan murid.

6. Character (Jati Diri dan Nilai):
Kursus ini juga membentuk nilai diri saya sebagai seorang guru yang sentiasa ingin belajar, fleksibel terhadap perubahan teknologi, dan bersikap terbuka terhadap idea baharu. Saya belajar untuk lebih sabar, berdedikasi dan berdisiplin dalam menyiapkan tugasan serta komited untuk menambah baik kualiti pengajaran melalui penggunaan teknologi yang sesuai.

# data[].attributes.body
Sepanjang mengikuti kursus EDUP2112, saya telah didedahkan kepada pelbagai teknologi dan media yang dapat memperkayakan proses pengajaran dan pembelajaran. Antaranya termasuk penggunaan aplikasi pembelajaran interaktif, platform e-pembelajaran, perisian suntingan video, serta alat persembahan digital. Saya juga telah menghasilkan bahan pengajaran berasaskan media seperti video pembelajaran dan infografik, yang membantu meningkatkan keberkesanan penyampaian isi kandungan.

Kaitan dengan Model Kompetensi 6C:

1. Critical Thinking (Pemikiran Kritis): Saya menganalisis keberkesanan setiap media yang digunakan dan menilai kesesuaian teknologi mengikut tahap murid.

2. Creativity (Kreativiti): Saya menggunakan kreativiti dalam menghasilkan bahan pengajaran multimedia yang menarik dan inovatif.

3. Collaboration (Kolaborasi): Tugasan kumpulan membolehkan saya bekerjasama dengan rakan untuk membangunkan projek pengajaran digital.

4. Communication (Komunikasi): Saya memanfaatkan pelbagai medium digital untuk menyampaikan idea dengan jelas dan berkesan.

5. Citizenship (Kewarganegaraan Digital): Saya mengaplikasikan etika penggunaan teknologi dan menghormati hak cipta dalam semua tugasan.

6. Character (Jati Diri): Saya membina sikap bertanggungjawab, berdisiplin dan berdaya saing dalam menggunakan teknologi untuk tujuan pendidikan.

# data[].attributes.body
Refleksi Pembelajaran Subjek EDUP 2112: Teknologi Dalam Pengajaran dan Perkaitan Dengan Kemahiran Global 6C

Sepanjang mengikuti subjek EDUP 2112, saya telah mempelajari pelbagai pengetahuan dan kemahiran berkaitan penggunaan teknologi dalam pengajaran yang sangat bermanfaat untuk dilaksanakan di sekolah. Pengalaman ini bukan sahaja meningkatkan kemahiran pedagogi saya, tetapi juga membantu saya menyedari bagaimana teknologi boleh menyokong pembangunan Kemahiran Global 6C dalam kalangan murid.

Dalam konteks Creativity (Kreativiti), saya menggunakan alat seperti Canva dan Powtoon untuk menghasilkan bahan pengajaran yang lebih menarik dan berunsur visual. Murid juga digalakkan mencipta projek digital mereka sendiri, yang membina daya cipta dan ekspresi mereka.

Melalui penggunaan platform seperti Padlet dan Google Docs, saya menggalakkan Collaboration (Kolaborasi) antara murid. Mereka bekerja secara berkumpulan, berkongsi idea dan menyelesaikan tugasan bersama-sama, walaupun berada di lokasi berbeza. Ini juga secara langsung mengembangkan Communication (Komunikasi) apabila mereka perlu menyampaikan idea secara jelas dan efektif, baik secara lisan mahupun bertulis.

Penggunaan kuiz interaktif seperti Quizizz dan Kahoot pula membantu murid mengasah Critical Thinking (Pemikiran Kritis) apabila mereka perlu berfikir pantas dan membuat pilihan tepat berdasarkan soalan yang diberikan. Saya juga memanfaatkan sesi refleksi selepas aktiviti untuk menilai proses pemikiran mereka.

Dalam aspek Character (Sahsiah), saya menekankan kepentingan penggunaan teknologi secara beretika. Murid diberi kesedaran tentang keselamatan digital, tanggungjawab dalam berkongsi maklumat, dan menghormati hasil kerja orang lain. Ini turut menyumbang kepada pembinaan Citizenship (Kewarganegaraan Global) apabila murid belajar menjadi pengguna teknologi yang bertanggungjawab serta menyedari isu global dan kesannya terhadap masyarakat.

Kesimpulannya, subjek EDUP 2112 bukan sekadar memperkenalkan saya kepada teknologi pengajaran, tetapi juga membantu saya memahami peranan penting guru dalam memupuk kemahiran abad ke-21 melalui pendekatan yang relevan dan bermakna. Saya komited untuk terus menggunakan teknologi sebagai alat untuk membentuk murid yang holistik, berdaya saing dan bersedia menghadapi cabaran masa depan

# data[].attributes.body
Sepanjang mengikuti kursus Teknologi dan Media Pengajaran (EDUP2112), saya telah memperoleh pelbagai pengalaman pembelajaran yang sangat berharga, terutamanya dalam mengaplikasikan teknologi dalam konteks pendidikan. Kursus ini memperkenalkan saya kepada pelbagai platform dan alat digital seperti Canva, Google Site, Google Classroom dan Kahoot, dalam membantu mempertingkatkan interaktiviti dan keberkesanan dalam penyampaian pengajaran. Aktiviti seperti mereka bentuk bahan bantu mengajar digital dan pembentangan dalam talian memberi peluang kepada saya untuk menerapkan kemahiran abad ke-21 dalam situasi sebenar.

Pengalaman ini dapat dikaitkan secara langsung dengan elemen-elemen dalam Model Kompetensi 6C, iaitu:

1. Pemikiran Kritis (Critical Thinking)
Saya belajar menilai keberkesanan pelbagai jenis media dan membuat keputusan berdasarkan analisis keperluan pelajar serta matlamat pembelajaran.

2. Kemahiran Komunikasi (Communication)
Melalui tugasan dan pembentangan, saya berlatih menyampaikan maklumat secara jelas dan berkesan, sama ada secara individu mahupun berkumpulan.

3. Kerjasama (Collaboration)
Tugasan berkumpulan memberi peluang untuk bekerjasama, bertukar pendapat, dan menyumbang idea secara aktif untuk menghasilkan bahan pengajaran yang bermutu.

4. Kreativiti (Creativity)
Kursus ini menggalakkan saya untuk berfikir di luar kotak dalam mencipta bahan pengajaran yang menarik dan sesuai dengan keperluan pelajar.

5. Sahsiah (Character)
Saya belajar untuk lebih berdisiplin, bertanggungjawab, dan beretika dalam penggunaan teknologi serta menjaga integriti akademik.

6. Kewarganegaraan Digital (Citizenship)
Saya turut diberi kesedaran tentang peranan sebagai pengguna digital yang beretika, termasuk menghormati hak cipta, privasi, dan keselamatan dalam talian.

Secara keseluruhannya, kursus ini bukan sahaja memperkukuh pengetahuan saya tentang teknologi dalam pendidikan, tetapi juga membantu membina kecekapan penting dalam diri saya selaras dengan prinsip Model 6C yang sangat relevan dalam dunia pendidikan masa kini. Terima kasih Dr. Mariah.

# data[].attributes.body
Sebagai seorang guru, pengalaman saya dalam mempelajari dan memahami konsep pembelajaran bermakna berasaskan 6C dalam kelas benar-benar memberi impak besar terhadap cara saya merancang, menyampaikan dan menilai proses pengajaran.

Pertama sekali, saya mula menyedari betapa pentingnya elemen Communication (Komunikasi) bukan sahaja dalam kalangan murid, tetapi juga antara guru dan murid. Saya belajar bahawa komunikasi dua hala yang jelas dan terbuka sangat penting dalam membina hubungan yang sihat serta persekitaran pembelajaran yang kondusif. Saya juga cuba mengurangkan pendekatan “chalk and talk” dan memberi lebih ruang untuk murid bertanya, berbincang dan berkongsi idea.

Dalam konteks Collaboration (Kolaborasi), saya mula menyesuaikan kaedah pengajaran saya agar lebih mementingkan kerja berkumpulan dan aktiviti interaktif. Saya melihat bahawa apabila murid bekerja dalam kumpulan, mereka belajar untuk bertoleransi, menghargai pandangan rakan dan menyelesaikan tugasan secara bersama. Ia juga mengajar saya untuk lebih fleksibel dan menjadi fasilitator dalam kelas, bukan hanya penyampai ilmu.

Melalui Critical Thinking (Pemikiran Kritis), saya belajar untuk tidak hanya menekankan jawapan betul dan salah, tetapi juga mendorong murid untuk berfikir di luar kotak, membuat penilaian dan mengemukakan hujah mereka sendiri. Ini juga melatih saya untuk menyediakan soalan-soalan terbuka dan aktiviti yang mencabar minda murid.

Saya turut mendalami pentingnya Creativity (Kreativiti) dalam proses pengajaran. Saya belajar untuk lebih berani mencuba pendekatan baru seperti penggunaan alat digital, permainan pendidikan, dan projek kreatif. Saya menyedari bahawa murid lebih berminat dan terlibat apabila diberi peluang untuk berkreativiti dalam pembelajaran mereka.

Dari sudut Citizenship (Kewarganegaraan), saya belajar bahawa pendidikan bukan sekadar untuk pencapaian akademik, tetapi juga untuk membentuk murid yang peka terhadap isu sosial, beretika dan bertanggungjawab terhadap masyarakat. Saya mula menyelitkan nilai sivik dan kemanusiaan dalam pelajaran saya secara kontekstual dan bermakna.

Akhir sekali, Character (Jati Diri) mengingatkan saya tentang peranan saya sebagai pembimbing akhlak dan nilai. Saya belajar bahawa tindakan, sikap dan contoh yang saya tunjukkan di dalam kelas memberi kesan besar kepada pembentukan karakter murid. Oleh itu, saya lebih berhati-hati dalam setiap perkataan, reaksi dan keputusan yang saya buat.

Secara keseluruhannya, pembelajaran tentang 6C memberi saya perspektif baru sebagai seorang pendidik. Ia mengubah cara saya melihat murid bukan sebagai “penerima maklumat” tetapi sebagai individu yang perlu dibangunkan dari segi intelek, sosial, emosi dan nilai. Saya kini lebih bersemangat untuk terus belajar, bereksperimen dan memperbaiki diri demi memastikan setiap pembelajaran yang berlaku benar-benar bermakna untuk murid saya.

# data[].attributes.body
Sepanjang mengikuti subjek Media dan Teknologi ALHAMDULILLAH , di akhir Pengajaran dan pembelajaran kursus ini, saya telah mengembangkan kemahiran abad ke-21 melalui pendekatan 6C. Dari segi komunikasi, saya belajar menyampaikan maklumat dengan lebih berkesan menggunakan pelbagai media digital seperti Canva dan Google Site. Kolaborasi pula dipupuk melalui tugasan berkumpulan yang memerlukan perbincangan dan pembahagian tugas secara dalam talian.Saya juga mengasah pemikiran kritis dengan menilai keberkesanan media dalam menyampaikan isi pelajaran serta menyesuaikan teknologi mengikut keperluan murid. Saya juga telah membangunkan Google Site saya sendiri. Kreativiti saya berkembang apabila diberi peluang mereka bentuk bahan pengajaran interaktif dan menarik.Dari segi kewarganegaraan digital, saya didedahkan kepada isu etika, hak cipta dan keselamatan siber, menjadikan saya lebih bertanggungjawab dalam penggunaan teknologi. Akhir sekali, aspek sahsiah (character) diperkukuh apabila saya belajar bersikap terbuka, berani mencuba, dan komited memperbaiki diri sebagai bakal guru.Subjek ini bukan sekadar memperkenalkan alat teknologi, tetapi juga membentuk saya menjadi pendidik yang berkemahiran, beretika dan bersedia menghadapi cabaran pendidikan digital masa kini.

# data[].attributes.body
Dengan mengikuti kursus Teknologi dalam Pendidikan, saya didedahkan kepada pelbagai alat dan strategi digital yang mampu memperkasa PdPc secara interaktif dan berkesan. Saya belajar menggunakan aplikasi seperti Google Classroom, Canva, Kahoot, dan simulasi interaktif untuk menyampaikan pengajaran dengan lebih menarik, berpusatkan murid, dan inklusif.

Pengalaman ini secara langsung mengukuhkan kemahiran 6C dalam diri saya sebagai pendidik abad ke-21. Melalui Creativity, saya mengolah bahan PdPc dengan elemen visual dan interaktif. Saya turut mengasah Critical Thinking dan Communication apabila merancang penyampaian yang bersesuaian dengan keperluan murid. Kerja berkumpulan dalam kursus ini juga menekankan Collaboration dan Citizenship, di mana kami bertanggungjawab dalam menghasilkan tugasan bersama secara etika dan profesional. Akhir sekali, Character saya sebagai guru yang fleksibel, terbuka pada perubahan, dan bersedia menyesuaikan diri dengan keperluan teknologi juga semakin terbentuk.

Keseluruhannya, kursus ini bukan sahaja membuka mata saya terhadap potensi teknologi dalam bilik darjah, malah mempersiapkan saya menjadi pendidik yang relevan dan berdaya saing dalam ekosistem pendidikan digital masa kini.

# data[].attributes.body
Mengikuti kursus EDUP2112 Teknologi dan Media Pengajaran telah memberikan saya peluang yang luas untuk memahami dan mengaplikasikan pelbagai bentuk teknologi dalam konteks pengajaran dan pembelajaran. Sepanjang kursus ini, saya terlibat dalam pelbagai tugasan berkumpulan, aktiviti reka bentuk bahan pengajaran berasaskan teknologi, serta pembentangan interaktif yang memperkukuh kemahiran saya dalam bidang pedagogi digital. Pengalaman ini bukan sahaja mempertingkatkan literasi teknologi saya, tetapi turut membina kecekapan dalam aspek-aspek kompetensi 6C yang amat penting dalam pendidikan abad ke-21.

Dari sudut Critical Thinking (Pemikiran Kritis), kursus ini mencabar saya untuk menilai keberkesanan pelbagai aplikasi dan platform pengajaran, seperti Google Classroom, Kahoot!, Canva dan Padlet. Saya perlu menganalisis kelebihan dan kekurangan setiap medium, serta memilih alat yang paling sesuai dengan objektif pembelajaran dan tahap murid. Proses ini memerlukan saya membuat pertimbangan yang mendalam, menilai data dan cadangan rakan kumpulan, serta menyusun strategi pengajaran yang berimpak.

Dalam aspek Creativity (Kreativiti), saya berpeluang mereka bahan pengajaran digital yang menarik dan interaktif. Salah satu tugasan penting ialah menghasilkan video pengajaran menggunakan aplikasi seperti Powtoon dan CapCut. Saya belajar untuk menyampaikan kandungan kurikulum dengan pendekatan visual, animasi dan naratif yang kreatif agar lebih menarik perhatian murid. Penggunaan media ini membuka ruang untuk saya berinovasi dan menghasilkan sesuatu yang luar biasa daripada kebiasaan dalam pengajaran.

Kursus ini juga menggalakkan Collaboration (Kolaborasi). Dalam tugasan berkumpulan, saya bekerjasama rapat dengan rakan-rakan untuk merancang, membahagi tugas, dan melaksanakan projek bersama. Komunikasi yang berkesan dan pembahagian kerja yang adil menjadi asas kejayaan kumpulan. Sepanjang proses ini, saya belajar untuk menghormati pandangan orang lain, bertolak ansur, dan menyumbang secara aktif ke arah pencapaian matlamat bersama.

Communication (Komunikasi) turut menjadi kompetensi yang diberi perhatian dalam kursus ini. Melalui pembentangan hasil projek menggunakan aplikasi seperti Microsoft PowerPoint dan Canva, saya berlatih menyampaikan maklumat dengan jelas, meyakinkan dan tersusun. Saya juga belajar menyesuaikan gaya penyampaian mengikut audiens, serta memberi dan menerima maklum balas secara membina.

Aspek Citizenship (Kewarganegaraan Digital) diterapkan apabila kami didedahkan kepada isu-isu keselamatan digital, etika penggunaan teknologi, dan hak cipta. Saya menjadi lebih peka terhadap keperluan untuk menggunakan sumber secara bertanggungjawab, mematuhi etika dalam penghasilan bahan digital, dan menyedari kesan penggunaan teknologi terhadap masyarakat. Ini membantu membentuk sikap bertanggungjawab sebagai pendidik digital yang prihatin.

Akhir sekali, Character (Karakter) dikembangkan melalui nilai-nilai seperti disiplin, tanggungjawab, dan ketekunan dalam menyiapkan tugasan. Saya belajar untuk mengurus masa dengan baik, menunjukkan integriti dalam kerja akademik, dan sentiasa berusaha memperbaiki mutu hasil kerja. Cabaran sepanjang kursus ini mendidik saya untuk menjadi pendidik yang berdaya tahan dan komited terhadap profesion.

Kesimpulannya, kursus EDUP2112 bukan sahaja memperkukuh pengetahuan saya tentang teknologi pengajaran, tetapi turut mengasah keenam-enam kompetensi utama dalam Model 6C. Kesemua elemen ini membentuk asas penting dalam usaha saya untuk menjadi guru abad ke-21 yang berkesan, relevan dan mampu memanfaatkan teknologi secara optimum dalam bilik darjah.